ΓΡΑΠΤΗ ΕΡΩΤΗΣΗ E-2251/02

υποβολή: Ria Oomen-Ruijten (PPE-DE) προς την Επιτροπή

(23 Ιουλίου 2002)

Θέμα: Αυχενικοί τραυματισμοί

Η Επιτροπή, απαντώντας στην γραπτή μου ερώτηση E-1452/02(1) σχετικά με τους αυχενικούς τραυματισμούς, αναφέρει ότι στο τέταρτο και στο πέμπτο πρόγραμμα πλαίσιο έχουν περιληφθεί δύο σχέδια σχετικά με αυτό το θέμα. Ωστόσο, η Επιτροπή δεν δίδει συγκεκριμένη απάντηση στην ερώτησή μου και, για το λόγο αυτό, την καταθέτω εκ νέου:

Λαμβανομένουπόψη του γεγονότος ότι το πέμπτο πενταετές πρόγραμμα πλαίσιο έχει εν τω μεταξύ καταρτισθεί, πότε πρέπει να αναμένονται αποτελέσματα, συγκεκριμένες δράσεις και νέα νομοθεσία σχετικά με την πρόληψη των αυχενικών τραυματισμών·

(1) ΕΕ C 277 E της 14.11.2002.

Απάντηση του κ. Liikanen εξ ονόματος της Επιτροπής

(3 Σεπτεμβρίου 2002)

Στις δύο προηγούμενες απαντήσεις στις γραπτές ερωτήσεις Ε- 0310/02(1) και Ε- 1452/02(2) του αξιότιμου βουλευτή, η Επιτροπή τον πληροφορούσε ότι βρίσκεταιπό εξέλιξη ένα σημαντικό ερευνητικό πρόγραμμα με αντικείμενο το θέμα των αυχενικών τραυματισμών.

Στο πλαίσιο του προγράμματος για την ανταγωνιστική και βιώσιμη ανάπτυξη που αφορούσε την περίοδο 1998-2002, η Επιτροπή δρομολόγησε το ερευνητικό πρόγραμμα Whiplash ΙΙ, που αποτέλεσε συνέχεια του σχεδίου Βrite-Euram ΙΙΙ (που ήταν το Whiplash I).

Στο πλαίσιο του Whiplash I, αναπτύχθηκε ένα ομοίωμα δοκιμής RID-2 (ομοίωμα οπίσθιας σύγκρουσης) από την TNO (ολλανδική οργάνωση για την εφαρμοσμένη επιστημονική έρευνα) στο Delft, βασισμένο στο ομοίωμα που χρησιμοποιείται προς το παρόν στη δοκιμή μετωπικών συγκρούσεων. Αυτό το ομοίωμα προορίζεται να χρησιμοποιηθεί στη δοκιμή οπίσθιας σύγκρουσης χαμηλής και μέσης δριμύτητας και απαιτείται περαιτέρω έρευνα για να επιβεβαιωθεί εάν θα μπορούσε να χρησιμοποιηθεί και για τις μετωπικές συγκρούσεις.

Ορισμένα από τα αποτελέσματα του Whiplash Ι και μερικών εθνικών ερευνητικών μελετών είναι πιθανό να χρησιμοποιηθούν στα πλαίσια του προγράμματος ΕURO-NCAP (νέο ευρωπαϊκό πρόγραμμα αξιολόγησης των αυτοκινήτων). Αυτό το πρόγραμμα στοχεύει να παρέχει στους καταναλωτές μια ανεξάρτητη αξιολόγηση των αποδόσεων ασφάλειας των αυτοκινήτων που πωλούνται στην Ευρώπη.

Το ερευνητικό πρόγραμμα Whiplash ΙΙ, που άρχισε τον Μάρτιο του 2001, θα συνεχιστεί μέχρι τον Μάρτιο του 2004. Καλύπτει διαφορετικές πτυχές όπως:

- αναλύσεις ατυχημάτων προκειμένου να αναπτυχθούν οι γνώσεις σχετικά με τις αιτίες τραυματισμών και τις συνθήκες ατυχημάτων που προκαλούν αυχενικούς τραυματισμούς

- ανθρώπινες αντιδράσεις και τραυματισμοί σε συνθήκες εργαστηρίου για την ανάπτυξη κριτηρίων που πρέπει να μετρώνται στα ομοιώματα·

- ανάπτυξη κατάλληλης μεθόδου δοκιμής που θα πρέπει να εφαρμόζεται στα οχήματα (δοκιμή οπίσθιας σύγκρουσης).

Τα αποτελέσματα που θα εξαχθούν, θα συζητηθούν στα πλαίσια διεθνών φόρουμ όπως είναι η EEVC (Ευρωπαϊκή επιτροπή για την ενισχυμένη ασφάλεια των οχημάτων), η GRSP (ομάδα εργασίας σε θέματα παθητικής ασφάλειας) η Οικονομική Επιτροπή για την Ευρώπη των Ηνωμένων Εθνών και η IHRA (Διεθνής εναρμόνιση των ερευνητικών δραστηριοτήτων). Εκτός από αυτό το πρόγραμμα, η National Highway Traffic Safety Agency (Οργανισμός οδικής ασφάλειας των εθνικών αυτοκινητοδρόμων) των Ηνωμένων Πολιτειών μελετά βελτιώσεις της νομοθεσίας σ' αυτόν τον τομέα.

Δεδομένου ότι αυτά τα σημαντικά ερευνητικά προγράμματα είναι ακόμαπό εξέλιξη, είναι δύσκολο να προβλεφθεί η έκβαση και η επακόλουθη εισαγωγή νέων κανονισμών. Εντούτοις, η Επιτροπή θα εξετάσει το ενδεχόμενο θέσπισης τεχνικών κανονισμών αμέσως μετά την εξαγωγή των πρώτων αποτελεσμάτων.

(1) ΕΕ C 205 E της 29.8.2002, σελ. 111.

(2) ΕΕ C 277 E της 14.11.2002.